Priekšlikums Padomes lēmums, ar ko atceļ Padomes Lēmumu 2009/473/EK par to, lai noslēgtu Nolīgumu vēstuļu apmaiņas veidā, ar ko paredz provizoriski piemērot Eiropas Kopienas un Gvinejas Republikas Partnerattiecību nolīgumu zivsaimniecības nozarē /* COM/2009/0650 galīgā redakcija */





Briselē, 27.11.2009 COM(2009)650 galīgā redakcija Priekšlikums PADOMES LĒMUMS, ar ko atceļ Padomes Lēmumu 2009/473/EK par to, lai noslēgtu Nolīgumu vēstuļu apmaiņas veidā, ar ko paredz provizoriski piemērot Eiropas Kopienas un Gvinejas Republikas Partnerattiecību nolīgumu zivsaimniecības nozarē (iesniegusi Komisija) PASKAIDROJUMA RAKSTS EK un Gvineja 2008. gada 20. decembrī parafēja jaunu Partnerattiecību nolīgumu zivsaimniecības nozarē un protokolu laika posmam no 2009. gada 1. janvāra līdz 2012. gada 31. decembrim. Saskaņā ar Pušu vienošanos, kuru panāca ar nolīgumu vēstuļu apmaiņas veidā, kas apstiprināts ar Padomes 2009. gada 28.maija Lēmumu[1], protokols tiek provizoriski piemērots no 2009. gada 1. janvāra, kamēr nav pieņemts priekšlikums Padomes Regulai par Eiropas Kopienas un Gvinejas Republikas Partnerattiecību nolīguma noslēgšanu zivsaimniecības nozarē[2]. Tomēr pēc traģiskajiem notikumiem 2009. gada 28. septembrī, kad valdības spēki atklāja uguni uz demonstrantiem, nogalinot vairāk nekā 150 cilvēku, Komisija 2009. gada 20. oktobrī pieņēma lēmumu sākt procedūras, kas nepieciešamas, lai atceltu Padomes regulas priekšlikumu par minētā nolīguma noslēgšanu, un par to informēja Eiropas Parlamentu un Padomi. Priekšlikumu par Eiropas Kopienas un Gvinejas Republikas Partnerattiecību nolīguma noslēgšanu zivsaimniecības nozarē atcēla ar Komisijas 2009. gada 11. novembra lēmumu[3]. Saskaņā ar starptautiskajām tiesībām Padomei ir Eiropas Kopienas vārdā jāpaziņo Gvinejas Republikai par nodomu minēto nolīgumu neslēgt. Saskaņā ar Vīnes Konvencijas par starptautisko līgumu tiesībām 25. pantu, līguma provizoriska piemērošana tiek pārtraukta, ja viena no pusēm paziņo par savu nodomu nekļūt par līguma slēdzēju pusi otrai pusei, ar kuru līgums tiek provizoriski piemērots. Pamatojoties uz iepriekš minēto, Komisija ierosina, lai Padome atceļ Lēmumu 2009/473/EK par to, lai noslēgtu Nolīgumu vēstuļu apmaiņas veidā, ar ko paredz provizoriski piemērot Eiropas Kopienas un Gvinejas Republikas Partnerattiecību nolīgumu zivsaimniecības nozarē. Priekšlikums PADOMES LĒMUMS, ar ko atceļ Padomes Lēmumu 2009/473/EK par to, lai noslēgtu Nolīgumu vēstuļu apmaiņas veidā, ar ko paredz provizoriski piemērot Eiropas Kopienas un Gvinejas Republikas Partnerattiecību nolīgumu zivsaimniecības nozarē EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 37. pantu saistībā ar 300. panta 2. punktu, ņemot vērā Komisijas priekšlikumu[4], tā kā: 1. Saskaņā ar Pušu vienošanos, kuru panāca ar nolīgumu vēstuļu apmaiņas veidā, kas apstiprināts ar Padomes 2009. gada 28. maija Lēmumu[5], Eiropas Kopienas un Gvinejas Republikas jaunajam Partnerattiecību nolīgumam zivsaimniecības nozarē pievienotais protokols, kuru parafēja 2008. gada 20. decembrī, tiek provizoriski piemērots no 2009. gada 1. janvāra, kamēr nav noslēgts Eiropas Kopienas un Gvinejas Republikas Partnerattiecību nolīgums zivsaimniecības nozarē[6]. 2. Tomēr pēc traģiskajiem notikumiem 2009. gada 28. septembrī, kad valdības spēki atklāja uguni uz demonstrantiem, nogalinot vairāk nekā 150 cilvēku[7], Komisija pieņēma lēmumu atcelt Padomes regulas priekšlikumu par minētā Partnerattiecību nolīguma noslēgšanu zivsaimniecības nozarē. 3. Tāpēc ir jāatceļ Padomes Lēmums 2009/473/EK par to, lai noslēgtu Nolīgumu vēstuļu apmaiņas veidā, ar ko paredz provizoriski piemērot Eiropas Kopienas un Gvinejas Republikas Partnerattiecību nolīgumu zivsaimniecības nozarē, IR NOLĒMUSI ŠĀDI. Vienīgais pants Ar šo tiek atcelts Padomes Lēmums 2009/473/EK par to, lai noslēgtu Nolīgumu vēstuļu apmaiņas veidā, ar ko paredz provizoriski piemērot Eiropas Kopienas un Gvinejas Republikas Partnerattiecību nolīgumu zivsaimniecības nozarē. Briselē, Padomes vārdā — [1] 2009/473/EK, OV L 156, 19.6.2009. [2] COM(2009) 120, galīgā redakcija, 12.3.2009. [3] PV (2009) 1894, 13.11.2009., 16. lpp. [4] COM(2009) ... galīgā redakcija [5] 2009/473/EK, OV L 156, 19.6.2009. [6] COM(2009) 120, galīgā redakcija, 12.3.2009. [7] PV (2009) 1894, 13.11.2009., 16. lpp.